Uwe Dallmeier
Uwe Dallmeier (* 27. August 1924 in Dithmarschen; † 19. November 1985 in Westerland up Sylt) weer en düütsch Bühnen- un Filmschauspeler, de hööftsächlich dör sien Rullen in’t Feernsehn bekannt wurr. In den norddüütschen Ruum gull he as Volksschauspeler.

Leven 
 
Uwe Dallmeier hett tonächst en Mürerlehre afslooten, bevör he Schauspeler wurr. In de 1960er Johren hett he bi den Hessischen Rundfunk as Spreker un Schauspeler för den Sennen Frankfurter Schlagerbörse un Die Firma Hesselbach arbeit. He is ok faaken an dat Ohnsorg-Theater in Hamborg uptreeden. Af Midden vun de 1960er-Johren wurr he dör tallriek Feernsehupträen bundswiet bekannt. Uwe Dallmeier harr mehrfack Rullen in de Feernsehreegen Das Traumschiff, in Derrick, Der Alte un de Feernsehreeg Tatort (in de Folge Wat Recht is, mutt Recht blieben ut dat Johr 1982 ok en Upträe as Kommissar). Breedere Popularität kreeg he dör sien Mitwarken in de Feernsehreeg Kümo Henriette.

Dallmeier speel meestens volksdömliche Charaktere un „einfach Minschen“ (Müermann, Handwarker, Huusmeester etc.) un geev de faken dör lethargische Wesenstüüg en kummediannsch Noot. In dat Öller vun 61 Jahren is he an en Herzinfarkt storven un wurr up den Karkhoff in Keitum up Sylt bisett.

Filmografie (Utwahl)

Theater (Utwahl) 
 1966: Der Herr Ornifle oder Der entzürnte Himmel (Kleines Theater im Zoo, Frankfort an‘n Main)
 1976: Wenn der Hahn kräht (Ohnsorg-Theater, Hamborg)

Schallplatten (Utwahl) 
 1967: Im Wunderland der Triebe – Der tönende Sex-Report (mit Andrea Rau)
 1968: Dienst am Kunden – Eine satirische Betrachtung von Lore Lorenz und Uwe Dallmeier

Weblinks 
 
 spiegel.de: Meldung över den Dood vun Uwe Dallmeier

Enkeld Nahwiesen 

Mann
Börger von Düütschland
Boren 1924
Storven 1985
Schauspeler